त्यो भिडियो हेर्दा म रिसले मुर्मरिन्थें, के गरूँ के नगरूँ हुन्थ्यो। जे जति द्विविधाहरू बाँकी थिए, तिनीहरू पनि हराए। धेरै दिन पश्चात्‌को मननपछि स्वतन्त्र मधेशका अलावा अर्को कुनै उपाय नभएको ठोस निष्कर्षमै म पुगें। यद्यपि स्वतन्त्र मधेशको कुरामाथि पहिला पनि कैयन् चोटि विचार गरेको थिएँ, बहस गरेको थिएँ, तर त्यस मोडमा आएपछि समाधानको त्यस मार्गमाथि शंका गर्नु पर्ने कुनै ठाउँ नै रहेन। झूठो राष्ट्रिय एकताका नाममा बाँच्नु कुनै पनि तरिकाले विवेकशील र सुरक्षित लागेन।
